SARS-assozieert Coronavirus
Bi dat SARS-assozieerte Coronavirus (SARS-CoV, towielen ok SARS-CoV-1) hannelt sik dat um en Coronavirus, dat en Swaar akut Atenwegsyndom (Severe acute respiratory syndrome, SARS) utlösen deit. Bi de SARS-Pandemie 2002/2003 hett de WHO an’n 16. April 2003 bekannt geven, Grund weer en bit dorhen unbekannt Virus ut de Familie vun de Coronaviridae. So weer dat vun verscheden Labore bestimmt wurrn. Dat Genom is grötter, as 29,7 Kilobase. Dor is dat een vun de gröttsten mank de RNA-Viren mit. Bi Minschen kummt SARS-CoV över den ACE2-Rezepter na de Zellen rin. En anner Virus vun düsse Spezies is SARS-CoV-2, dat 2020 de COVID-19-Pandemie utlööst hett. To’n Unnerscheed vun düt nee Virus warrt dat SARS-assozieerte Coronavirus (wo düsse Artikel vun hanneln deit), hen un wenn ok „SARS-CoV-1“ nömmt.De Aart höört to dat Unnergeslecht  Sarbecovirus (vörmols engelsch SARS-related [beta]coronaviruses, SARSr-CoV) in dat Geslecht Betacoronavirus.

Ökologie 
Vunwegen, datt Betacoronaviren in Fladdermüse in Süüdoostasien  geneetsch unnersocht wurrn sünd, warrt midderwielen annahmen, datt dat Virus sik in en Evolutschoon in en Reeg vun Coronavirusaarden in Fladdermüse sowiet entwickelt hett, bit tolest dat SARS-CoV dorbi rutkamen is, dat ok Minschen angriepen kann.

Belege

Virus